અમેરિકન વર્ક કલ્ચરને લીધે ત્યાં ઇન્ડિયન્સમાં રોજ રસોઈ કરવાનો રીવાજ નથી, યંગ કપલ્સમાં તો ખાસ. વિકેન્ડમાં એકાદ આઇટમ બનાવી દે, જેમ કે આલુ મટર. પછી આલુ મટર સપ્તાહ ઉજવાય. એક દિવસ રોટલી સાથે, બીજાં દિવસે બ્રેડ સાથે, ત્રીજા દિવસે થેપલા સાથે, ચોથા દિવસે મેગી સાથે ને પાંચમાં દિવસે ‘આ તો ઉપર સેવ ભભરાવીને પણ ખાઈ શકાય છે’ એવી ખબર પડે. પછી તો શનિવાર આવી જાય અને આખું અઠવાડિયું ઘરનું જ ખાધું હોય એટલે પછી હુતોહુતી બહાર જ ખાવા જાય ને ?